CELEX: 32020R2041
Language: hu
Date: 2020-12-11 00:00:00
Title: A Bizottság (EU) 2020/2041 végrehajtási rendelete (2020. december 11.) az (EU) 2020/585 végrehajtási rendeletnek az Egyesült Királyság Európai Unióból és Európai Atomenergia-közösségből való kilépésére tekintettel az egyes tagállamok által veendő minták és elvégzendő elemzések száma tekintetében történő módosításáról (EGT-vonatkozású szöveg)

2020.12.14.   
               
               
                  HU
               
               
                  Az Európai Unió Hivatalos Lapja
               
               
                  L 420/6
               
            
         A BIZOTTSÁG (EU) 2020/2041 VÉGREHAJTÁSI RENDELETE
         (2020. december 11.)
         az (EU) 2020/585 végrehajtási rendeletnek az Egyesült Királyság Európai Unióból és Európai Atomenergia-közösségből való kilépésére tekintettel az egyes tagállamok által veendő minták és elvégzendő elemzések száma tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról szóló, 2005. február 23-i 396/2005/EK európai parlamenti és tanácsi rendeletre (1) és különösen annak 29. cikke (2) bekezdésére,
         tekintettel a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodásra (2),
         mivel:
         
                     (1)
                  
                  
                     Az (EU) 2020/585 bizottsági végrehajtási rendelet (3) II. melléklete meghatározza a szóban forgó rendeletben előírt, a növényvédőszer-maradékok határértékeinek való megfelelés biztosítására, valamint a fogyasztók ilyen növényvédőszer-maradékokból eredő expozíciójának értékelésére irányuló ellenőrzési program keretében az egyes tagállamok által veendő minták számát.
                  
               
                     (2)
                  
                  
                     Az Egyesült Királyságnak az Unióból való kilépésével összefüggésben kiigazításokra van szükség annak biztosítására, hogy a program az átmeneti időszak végét, azaz 2020. december 31-ét követően reprezentatív maradjon az uniós piac szempontjából, és a minták teljes száma továbbra is kellően nagy legyen a célkitűzések teljesítéséhez.
                  
               
                     (3)
                  
                  
                     Az eddigiekben az Egyesült Királyság – népességszámával arányosan – jelentős mennyiségű mintával járult hozzá a program végrehajtásához. A jövőre nézve az Egyesült Királyság által gyűjtendő minták számát Észak-Írországra vonatkozóan kell kiigazítani, az annak területéhez tartozó népességszám figyelembevételével.
                  
               
                     (4)
                  
                  
                     Ezenkívül az egyes tagállamok által vett minták számát is megfelelően ki kell igazítani annak érdekében, hogy a minták teljes száma az (EU) 2020/585 rendelet (3) preambulumbekezdésében foglaltak szerint kielégítő maradjon.
                  
               
                     (5)
                  
                  
                     Az (EU) 2020/585 végrehajtási rendeletet ezért ennek megfelelően módosítani kell.
                  
               
                     (6)
                  
                  
                     Annak érdekében, hogy a tagállamok teljesíteni tudják az elemzéssel kapcsolatos kötelezettségeiket, indokolt úgy rendelkezni, hogy e rendelet 2021. január 1-jétől legyen alkalmazandó.
                  
               
                     (7)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az (EU) 2020/585 végrehajtási rendelet II. melléklete e rendelet mellékletének megfelelően módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2021. január 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. december 11-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 70., 2005.3.16., 1. o.
         
         
            (2)  HL L 29., 2020.1.31., 7. o.
         
         
            (3)  A Bizottság (EU) 2020/585 végrehajtási rendelete (2020. április 27.) a növényi és állati eredetű élelmiszerekben, illetve azok felületén található növényvédőszer-maradékok határértékeinek való megfelelés biztosítására, valamint a fogyasztók ilyen növényvédőszer-maradékokból eredő expozíciójának értékelésére irányuló, a 2021., a 2022. és a 2023. évre vonatkozó többéves összehangolt uniós ellenőrzési programról (HL L 135., 2020.4.29., 1. o.).
      
      
         
            MELLÉKLET
            Az (EU) 2020/585 végrehajtási rendelet II. mellékletének 5. pontjában található táblázat helyébe a következő lép:
            
                        BE
                     
                     
                        15
                     
                  
                        BG
                     
                     
                        15
                     
                  
                        CZ
                     
                     
                        15
                     
                  
                        DK
                     
                     
                        12
                     
                  
                        DE
                     
                     
                        106
                     
                  
                        EE
                     
                     
                        12
                     
                  
                        IE
                     
                     
                        12
                     
                  
                        EL
                     
                     
                        15
                     
                  
                        ES
                     
                     
                        55
                     
                  
                        FR
                     
                     
                        78
                     
                  
                        HR
                     
                     
                        12
                     
                  
                        IT
                     
                     
                        75
                     
                  
                        CY
                     
                     
                        12
                     
                  
                        LV
                     
                     
                        12
                     
                  
                        LT
                     
                     
                        12
                     
                  
                        LU
                     
                     
                        12
                     
                  
                        HU
                     
                     
                        15
                     
                  
                        MT
                     
                     
                        12
                     
                  
                        NL
                     
                     
                        20
                     
                  
                        AT
                     
                     
                        15
                     
                  
                        PL
                     
                     
                        51
                     
                  
                        PT
                     
                     
                        15
                     
                  
                        RO
                     
                     
                        22
                     
                  
                        SI
                     
                     
                        12
                     
                  
                        SK
                     
                     
                        12
                     
                  
                        FI
                     
                     
                        12
                     
                  
                        SE
                     
                     
                        15
                     
                  
                        Az Egyesült Királyság Észak-Írország tekintetében (1)
                        
                     
                     
                        12
                     
                  
                        
                           A MINTÁK TELJES SZÁMA: 683
                        
                     
                  
               (1)  A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodással és különösen az Írországról/Észak-Írországról szóló jegyzőkönyv 5. cikkének az említett jegyzőkönyv 2. mellékletével összefüggésben értelmezett (4) bekezdésével összhangban ez a rendelet Észak-Írország tekintetében alkalmazandó az Egyesült Királyságra és az Egyesült Királyságban.